Сынтәа ConIFA анапхгарала ашьапылампылтә чемпионат мҩаԥысраны иҟоуп Аҩадатәи Македониа аҳҭнықалақь – Скопье лаҵара 30 инаркны рашәара 7 рҟынӡа. Аԥсны еизгоу акоманда ачемпионат иалахәхом аквалификациатә очкоқәа ахьырзымхо,иара убас ахәмаррақәа маҷны иахьымҩаԥыргаз ҳәа Sputnik иазеиҭеиҳәеит ConIFA ахада ихаҭыԥуаҩ Дмитри Паӷәаа.
"Астратегиа, аплан ыҟамкәа аус цқьа иузеиҿкаауам. Ҳшьапылымпыл ахьыҟоу, иахьцаша, ишҿиаша атәы ҳазхәыцроуп. Еилкаауп ашьапылымпыл адгылара шаҭаху, аклубқәа спонсорра ззыруа аӡыргаратә џьармыкьа ыҟам, телехәаԥшрала иубом, иуааӡаз ахәмарыҩцәагьы аҳәаанырцә иузыҭиуам… анапы, ахшыҩ аҭахуп ари аус аиҿкаараҟны. Македониа ҳахьымцо угәалаҟазаара шьҭнахӡом, аха уи аҟынгьы абзиа ԥшаатәуп. Уажәы еизгоу ҳкоманда Македониа иҳашьҭызҭгьы, ҳшьапылымпыл асраҟны зегь бзиоуп ҳәа акәын ишаҳԥхьаӡоз. Уажәшьҭа уахь ҳанзымца, избан ҳәа азҵаара ықәҳаргылоит, уи аҭак ҟаҳҵароуп", -иҳәеит Ҳашыг.
Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит: